Translate the text from Welsh to English.



 
Samariaid Cymru yw un o’r elusennau iechyd meddwl y mae Llywodraeth Cymru wedi gweithio gyda nhw i ddarparu cymorth iechyd meddwl lefel isel, gan gynnwys ar gyfer straen a gorbryder, yn ystod pandemig COVID.


Mae’r ymchwil ddiweddaraf o’r llinell gymorth yn dangos mai bod ar wahân i deulu ac anwyliaid dros gyfnod y Nadolig yw un o’r pryderon mwyaf sy’n wynebu galwyr, ac mae chwarter y 1,400 sydd wedi cysylltu dros y tri mis diwethaf wedi dweud eu bod yn bryderus am eu llesiant dros y Nadolig a chyfnod y gaeaf.


Ddoe (17 Rhagfyr) bu’r Gweinidog Iechyd Meddwl a Llesiant Eluned Morgan yn cwrdd â Chyfarwyddwr Gweithredol y Samariaid yng Nghymru Sarah Stone a gwirfoddolwyr o’r llinell gymorth. Gwnaethant drafod effaith COVID ar y gwasanaeth, pryderon pobl, a’r ffordd fwyaf priodol o roi cymorth i’r rhai sydd mewn angen.


Mae Llywodraeth Cymru’n gwario mwy ar iechyd meddwl \- mwy na £700m – nag ar unrhyw ran arall o’r GIG. Eleni, neilltuwyd cyllid ychwanegol o bron i £10miliwn ar gyfer cymorth iechyd meddwl mewn ymateb uniongyrchol i effaith y pandemig. Mae hyn wedi canolbwyntio ar ddarparu ystod o gymorth hawdd cael ato, dros y ffôn ac ar\-lein, fel nad oes angen i bobl sy’n ceisio cymorth gael eu hatgyfeirio gan feddyg.


Mae hyn yn cynnwys y llinell gymorth iechyd meddwl CALL a’r cymorth Therapi Gwybyddol Ymddygiadol am ddim ar\-lein SilverCloud, yn ogystal â mwy o gymorth mewn ysgolion, colegau a phrifysgolion. Mae’r ffaith bod mwy na 3,500 o bobl wedi cofrestru â SilverCloud ers ei lansiad ym mis Medi yn dangos bod angen y math hwn o wasanaeth.


Dywedodd Gweinidog Iechyd Meddwl, Llesiant a’r Gymraeg Eluned Morgan:



> Mae gwella mynediad at gymorth ar gyfer materion iechyd meddwl lefel isel yn flaenoriaeth i ni ac mae’n hanfodol ein bod yn darparu cymorth ar gyfer y rhai sydd ei angen. Gwyddom fod yr ofn o golli swyddi neu bryder am anwyliaid yn debygol o gynyddu’r galw ar ein gwasanaethau iechyd meddwl, a dyna pam rydym yn ymateb drwy gynyddu ein camau gweithredu a’n cymorth gyda buddsoddiad o ddegau o filiynau o bunnau ychwanegol mewn gwasanaethau iechyd meddwl.
> 
> 
> Fodd bynnag, nid yw’r ateb yn un syml ac rydym yn gweithio gyda phartneriaid ar draws Cymru a holl adrannau’r llywodraeth i fynd i’r afael â’r mater hwn.


Ychwanegodd:



> Roedd yn fraint cael siarad gyda Samariaid Cymru am sut y maent wedi addasu i ymdopi gyda’r pandemig a llwyddo i gyrraedd mwy na miliwn o bobl mewn cyfnod o gwta chwe mis.
> 
> 
> Gall y Nadolig fod yn gyfnod anodd i lawer o bobl, ac mewn pandemig gall fod yn anoddach fyth, felly rydym yn awyddus i bobl wybod bod cymorth a chlust i wrando yno bob amser i’r bobl sydd ei angen.


Dywedodd Cyfarwyddwr Gweithredol y Samariaid yng Nghymru Sarah Stone:



> Mae hon wedi bod yn flwyddyn heb ei thebyg a’r pandemig wedi effeithio ar iechyd a llesiant cymaint o bobl. Mae angen i ni fod yno ar gyfer pobl mewn trallod yn awr yn fwy nag erioed.   
> 
> 
> Gwyddom fod pobl yn ei chael hi’n anoddach ymdopi adeg y Nadolig, gan mai dyma pryd y bydd pobl yn teimlo fwyaf unig. Waeth beth fydd yn digwydd gyda chyfyngiadau COVID, rydym eisiau i bobl wybod bod cymorth cyfrinachol ar gael 24 awr y dydd, 7 diwrnod yr wythnos, a’n bod ni yno i bawb.







Translation:


 
Samaritans Cymru are one of the mental health charities the Welsh Government have worked with to provide low level mental health support, including stress and anxiety, during the COVID pandemic.


Latest research from the helpline shows that being separated from family and loved ones over the Christmas period is one of the biggest concerns facing callers, whilst a quarter of 1,400 callers over the last three months said they were concerned about their wellbeing over Christmas and the winter period.


Yesterday (17 December) Mental Health and Wellbeing Minister Eluned Morgan met with Samaritans Executive Director for Wales Sarah Stone and volunteers from the helpline, where they discussed the impact of COVID on the service, the worries and concerns many people are feeling, and the most appropriate way support can be provided to those in need.


The Welsh Government spends more on mental health \- more than £700m \- than on any other aspect of the NHS. This year, additional funding of nearly £10million has been put into mental health support directly in response to the impact of the pandemic. This has focused on providing a range of easy to access support, both online and over the telephone, so those seeking help don’t need a doctor’s referral.


This includes the CALL mental health helpline and the free SilverCloud online Cognitive Behavioural Therapy support, as well as more support in schools, colleges and universities. The need for this is shown by the fact more than 3,500 people have signed up to SilverCloud since its launch in September.


Minister for Mental Health, Wellbeing and Welsh Language Eluned Morgan said:



> Improving access to support for low level mental health issues is a priority for us and is imperative to provide help to those who need it. We know that fears for job losses or concern for loved ones are likely to increase calls on our mental health services, and that is why we are responding with increased action and support with additional investment of tens of millions of pounds into mental health services.
> 
> 
> However, this is not a simple solution and we are working with partners across Wales and all government departments to tackle this issue.


She added:



> It was deeply humbling talking to Samaritans Wales about how they have adapted to cope with the pandemic and managed to reach more than a million people in the space of just six months.
> 
> 
> Christmas can be a difficult period for many people and going through it during a pandemic can make it even harder, so we want people to know support and a listening ear is always there for those who need it.


Samaritans Executive Director for Wales Sarah Stone said:


It has been an unprecedented year with the pandemic affecting so many people’s health and wellbeing. We need to be there now more than ever for those in distress.   


We know that people struggle more at Christmas, as it’s a time when loneliness can really hit home. Regardless of what happens with COVID restrictions, we want people to know that confidential support is available 24/7, and that we are there for everyone.